6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 799 της 24 Οκτ./6 Νοεμ. 1978 (ΦΕΚ Α΄ 185) Περί της διαδικασίας καταρτίσεως, τηρήσεως και εγκρίσεως των Μητρώων Μελετητών και Γραφείων Μελετών και της εγγραφής εις ταύτα. Έχοντες υπ’ όψει: 1.Τας διατάξεις του άρθρ. 24 εδαφ. 1 του Νόμ. 716/1977 «περί Mητρώου Mελετητών και Aναθέσεως και Εκπονήσεως Μελετών». 2.Την από 4.9.1978 Γνωμοδότησιν της Γνωμοδοτικής Επιτροπής Μελετών (ΓΕΜ) (Πρακτικόν υπ’ αριθ. ΓΕΜ. 24/4.9.1978). 3.Την υπ’ αριθ. 912/1978 Γνωμοδότησιν του Συμβουλίου της Επικράτειας, προτάσει του Υπουργού Συντονισμού, αποφασίζομεν: Άρθρ.1.-Το Γραφείον Μητρώου Μελετητών και Κανονισμού Αναθέσεως Μελετών της Υπηρεσίας Δημοσίων Επενδύσεων του Υπουργείου Συντονισμού καταρτίζει και τηρεί το Μητρώον Μελετητών και το Μητρώον Γραφείων Μελετών. Ταύτα εγκρίνονται και τίθενται εν ισχύϊ δι’ αποφάσεων του Υπουργού Συντονισμού, κατόπιν γνωμοδοτήσεων της ΓΕΜ. (Άρθρ. 6, παρ. 1 Νόμ. 716/1977). Άρθρ.2.-1.Εις το Μητρώον Μελετητών εγγράφονται, τη αιτήσει των, μελετηταί συγκεντρούντες τα υπό του Νόμ. 716/1977 απαιτούμενα προσόντα. 2.Εις το Μητρώον Μελετητών καταχωρούνται το ονοματεπώνυμον και πατρώνυμον του Μελετητού, οι τίτλοι σπουδών μετά της ημερομηνίας κτήσεως αυτών, η ειδικότης αυτού, η έδρα, αι κατηγορίαι μελετών εις τας οποίας ενεκρίθη η εγγραφή του, η τάξις του Πτυχίου αυτού κατά κατηγορίαν μελετών ως και το Γραφείον Μελετών το οποίον ούτος ανήκει. 3.Έκαστος Μελετητής δύναται να εγγραφή εις το Μητρώον Μελετητών εις δύο το πολύ κατηγορίας μελετών εκ των εν τω άρθρω μόνω του Π.Δ. 541/1978 «περί Κατηγοριών Μελετών» καθοριζομένων, σχετικάς προς την επιστημονικήν ειδικότητα και την εμπειρίαν αυτού. Άρθρ.3.-Δια την εγγραφήν του εις το Μητρώον Μελετητών ο ενδιαφερόμενος δέον να υποβάλη τα κάτωθι: 1.Αίτησιν εις την οποίαν να αναφέρεται το ονοματεπώνυμον και πατρώνυμον αυτού, η επαγγελματική αυτού ως μελετητού έδρα και αι δύο το πολύ Κατηγορίαι μελετών εις τας οποίας ούτος αιτείται να εγγραφή. 2.Βεβαίωσιν των αρμοδίων εκάστοτε αρχών περί κτήσεως του ενδιαφερομένου αδείας ασκήσεως επαγγέλματος εν Ελλάδι, δι’ όσα επαγγέλματα απαιτείται εκ του νόμου τοιαύτη άδεια, μετά μνείας της ημερομηνίας κτήσεως του σχετικού πτυχίου ή διπλώματος, δι’ όσα δε δεν απαιτείται άδεια, τίτλους σπουδών Ανωτάτης Σχολής της ημεδαπής ή ομοταγούς ανεγνωρισμένης σχολής της αλλοδαπής μετά βεβαιώσεως χορηγηθείσης αρμοδίως ότι η σχολή αύτη αναγνωρίζεται εν Ελλάδι ως ισότιμος των αντιστοίχων Ελληνικών Ανωτάτων Σχολών. 3.Σύντομον βιογραφικόν σημείωμα αναφερόμενον εις την επιστημονικήν και επαγγελματικήν αυτού σταδιοδρομίαν μετά αποδεικτικών τυχόν χορηγηθέντων αυτώ τίτλων μεταπτυχιακών σπουδών, βραβείων ή διακρίσεων. 4.Υπεύθυνον Δήλωσιν του Ν.Δ. 105/69 περί του ότι δεν εμπίπτει ούτος εις τινα των κωλυμάτων της παρ. 2 του άρθρ. 3 του Νόμ. 716/1977 δια την απόκτησιν της ιδιότητος του Μελετητού. 5.Πίνακας, κατά κατηγορίαν μελετών, των υπ’ αυτού εκπονηθεισών μελετών μετά σχετικών πιστοποιητικών των εργοδοτών, χορηγουμένων κατά τας διατάξεις του άρθρ. 9 του Νόμ. 716/1977. Άρθρ.4.-Δια τον υπολογισμόν του δυναμικού και την απόκτησιν του αιτουμένου πτυχίου ο ενδιαφερόμενος δέον να έχη συμπληρώσει, κατά περίπτωσιν, τα προβλεπόμενα υπό της διατάξεως του άρθρ. 3 παρ. 4 του Νόμ. 716/1977 έτη από της κτήσεως του διπλώματος, κατά τον χρόνον υποβολής της σχετικής αιτήσεως αυτού προς εγγραφήν εις το Μητρώον Μελετητών. (Μετά τη σελ. 140,714(θ) Σελ. 140,7141 Τεύχος ΙΒ-5-1 Σελ. 33 Μελέτες Τεχνικών Έργων 23.Β.ζ.6 23.Β.ζ.6 Μελέτες Τεχνικών Έργων Άρθρ.5.-1.Το Μητρώον Γραφείων Μελετών καταρτίζεται, αιτήσει των ενδιαφερομένων, βάσει των εγγράφων των εις το Μητρώον Μελετητών. 2.Δια την εγγραφήν εις το Μητρώον Γραφείων Μελετών οι ενδιαφερόμενοι δέον να υποβάλουν τα κάτωθι: α)Αίτησιν του νομίμου εκπροσώπου του Γραφείου Μελετών, εις την οποίαν να αναφέρεται η επωνυμία και η έδρα του Γραφείου ως και η νομική μορφή τούτου. Εκπροσωπευτικήν του Γραφείου εξουσίαν δύναται να έχουν, προκειμένου περί Εταιρειών μόνον οι εταίροι – μελετηταί, προκειμένου δε περί ατομικών Γραφείων, οι μελετηταί επ’ ονόματι των οποίων τυγχάνει εγγεγραμμένον το Γραφείον εις το Μητρώον Γραφείων Μελετών, αποκλειομένων των υπαλλήλων – μελετητών και των τρίτων. β)Κεκυρωμένον αντίγραφον του Καταστατικού της Εταιρείας, εις περίπτωσιν καθ’ ην το Γραφείον τυγχάνει συγκεκροτημένον υπό εταιρικήν μορφήν. γ)Δι’ έκαστον αιτούμενον παρά Γραφείου Μελετών πτυχίον, κατά κατηγορίαν μελέτης, ονομαστικήν κατάστασιν των διατιθεμένων προς τούτο μελετητών, εταίρων ή υπαλλήλων του Γραφείου, μετά μνείας της τάξεως του πτυχίου εκάστου τούτων. Εφ’ όσον η ανωτέρω κατάστασις περιλαμβάνει και υπαλλήλους του Γραφείου, αύτη δέον να συνοδεύεται υπό ενόρκου βεβαιώσεως του νομίμου εκπροσώπου του Γραφείου, περί του ότι οι εν αυτώ αναγραφόμενοι υπάλληλοι διατελούν υπό πραγματικήν υπαλληλικήν σχέσιν μετά του Γραφείου. δ)Υπεύθυνον δήλωσιν συντεταγμένην κατά τας διατάξεις του Νόμ. 105/1969 ενός εκάστου των υπαλλήλων του Γραφείου Μελετών περί του ότι ούτοι διατελούν μετά του Γραφείου υπό πραγματικήν υπαλληλικήν σχέσιν. 3.Δια την χορήγησιν του αιτουμένου υπό του Γραφείου Μελετών πτυχίου κατατίθενται εις το αρμόδιον Γραφείον Μητρώου Μελετητών και Κανονισμού Αναθέσεως Μελετών του Υπουργείου Συντονισμού τα αντίστοιχα χορηγηθέντα ατομικά πτυχία πάντων των περιλαμβανομένων εις την ως άνω κατάστασιν μελετητών. 4.Δια την εγγραφήν Γραφείου Μελετών συγκεκροτημένου εξ ενός μόνον μελετητού κατόχου ατομικού πτυχίου εις το Μητρώον Γραφείων Μελετών, δεν απαιτείται υποβολή υπό τούτου νέας αιτήσεως, πέραν της αρχικώς υποβληθείσης δια την εγγραφήν εις το Μητρώον Γραφείων Μελετών διενεργουμένης αυτεπαγγέλλτως υπό του Γραφείου Μητρώου Μελετητών και Κανονισμού Αναθέσεως Μελετών του Υπουργείου Συντονισμού βάσει των εγγραφών του Μητρώου Μελετητών, του καταρτισθέντος συμφώνως τω Νόμ. 716/1977. Άρθρ.6.-1.Τα απαιτούμενα, κατά τα προηγούμενα άρθρ. 3 και 5 στοιχεία δια την πρώτην εγγραφήν εις το Μητρώον Μελετητών και το Μητρώον Γραφείων Μελετών αντιστοίχως υποβάλλονται υποχρεωτικώς υπό των ενδιαφερομένων εις το Γραφείον Μητρώου Μελετητών και Κανονισμού Αναθέσεως Μελετών του Υπουργείου Συντονισμού, εντός ανατρεπτικής προθεσμίας 60 ημερών από της τελευταίας δημοσιεύσεως των περί τούτου σχετικών ανακοινώσεων του Υπουργείου Συντονισμού, εις τέσσαρας τουλάχιστον ημερησίας εφημερίδας της Πρωτευούσης. Αι ανωτέρω ανακοινώσεις κοινοποιούνται εις το Τεχνικόν Επιμελητήριον της Ελλάδος και το Γεωτεχνικόν Επιμελητήριον της Ελλάδος. 2.Μετά την έγκρισιν, κατά τας διατάξεις του Νόμ. 716/1977 και του άρθ. 1 του παρόντος Δ/τος, των καταρτισθησομένων ως άνω Μητρώων, εγγραφαί νέων Μελετητών και Γραφείων Μελετών εις τα αντίστοιχα Μητρώα ή μεταβολαί καταστάσεως των ήδη εγγεγγραμένων διενεργούνται εντός 60 ημερών από της υποβολής των σχετικών αιτήσεων των ενδιαφερομένων. 3.Έκαστον Γραφείον Μελετών υποχρεούται όπως εντός 30 ημερών γνωστοποιή εγγράφως προς το Γραφείον Μητρώου Μελετητών και Κανονισμού Αναθέσεως Μελετών του Υπουργείου Συντονισμού πάσαν αποχώρησιν ή θάνατον μέλους αυτού. Εις την περίπτωσιν αποχωρήσεως μέλους, τούτο δέον όπως εντός της αυτής ως άνω προθεσμίας υποβάλη επίσης προς το ως άνω Γραφείον του Υπουργείου Συντονισμού σχετικήν δήλωσιν προς ενημέρωσιν των Μητρώων και των πτυχίων. Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.